ai4bharat/Pralekha huggingface dataset:
युवा कार्यक्रम एवं खेल मंत्रालय
केंद्रीय खेल मंत्री ने नई दिल्ली और धर्मशाला में एक साथ आयोजित योग महोत्सव का नेतृत्व किया
योग से बहुत से लोगों को रोजगार मिला और यह कोविड काल में प्रतिरक्षा प्रदान करने में सबसे अग्रणी रहा है: श्री अनुराग ठाकुर
21 जून को होने वाले अंतर्राष्ट्रीय योग दिवस के उपलक्ष्य में केंद्रीय युवा मामले और खेल मंत्री श्री अनुराग सिंह के नेतृत्व में युवा मामले और खेल मंत्रालय द्वारा शनिवार को धर्मशाला और नई दिल्ली में एक साथ योग महोत्सव की एक अनूठी शाम का आयोजन किया गया। इस अवसर पर श्री अनुराग ठाकुर ने धर्मशाला स्टेडियम से 40 मिनट के योग प्रोटोकॉल का नेतृत्व किया, जिसमें 2000 से अधिक एथलीटों और योग चिकित्सकों ने भाग लिया।
योग महोत्सव आज़ादी का अमृत महोत्सव वर्ष में आयोजित एक और विशिष्ठ कार्यक्रम है और यह प्रधानमंत्री श्री नरेन्द्र मोदी की उत्कृष्ट सोच का परिणाम है।
दो राज्यों के युवा प्रतिभागियों और योगासनकर्ताओं के सुंदर योग प्रदर्शन की यह शाम बेहद आकर्षक रही और इस कार्यक्रम में उपस्थित सभी आगंतुकों ने इसका साक्षी बनते हुए योग प्रदर्शनों की सराहना की।
इस अवसर पर श्री अनुराग सिंह ठाकुर ने कहा कि 14 मई से 21 जून तक, हमें भारत के सभी गांवों में योग महोत्सव को आगे ले जाना है। उन्होंने कहा कि हमें इस वर्ष एक रिकॉर्ड तोड़ना है और यह सुनिश्चित करना है कि सबसे अधिक संख्या में योग प्रतिभागी अंतर्राष्ट्रीय योग दिवस में भागीदारी करें। उन्होंने कहा कि यह आयोजन आज़ादी का अमृत महोत्सव समारोह का एक अंग है और इसका उद्देश्य योग दिवस के लिए अधिकतम जागरूकता सुनिश्चित करना है।
श्री ठाकुर ने कहा कि यह सब श्री नरेन्द्र मोदी जी द्वारा 2014 में संयुक्त राष्ट्र में 21 जून को अंतर्राष्ट्रीय योग दिवस के रूप में मनाने के लिए किए गए प्रयासों के कारण संभव हुआ है। उन्होंने कहा कि हर देश ने एक प्रस्ताव पारित करते हुए इस प्रस्ताव के लिए सहमति जताई थी।
सुरम्य धौलाधार पर्वत श्रंखला की तलहटी में निर्मित धर्मशाला स्टेडियम का नज़ारा शनिवार को बेहद अदभुद था। योगासन फेडरेशन के अभ्यासकर्ताओं ने अंतर्राष्ट्रीय योग दिवस  प्रोटोकॉल का प्रदर्शन किया। इस अवसर पर दिव्यांगजनों के साथ-साथ अन्य व्यक्तिगत और समूह कलाकारों ने भी योग प्रदर्शन किए।
नई पीढ़ी के बीच योग के प्रति बढ़ती जागरूकता पर अपने विचार व्यक्त करते हुए, श्री अनुराग ठाकुर ने कहा कि योग से बहुत से लोगों को रोजगार मिला है और यह कोविड काल में प्रतिरक्षा प्रदान करने में सबसे अग्रणी रहा है। उन्होंने कहा कि युवा भारत ने योग और फिट इंडिया आंदोलन को पूरी तरह से विकसित किया है और अब हर जगह, चाहे पार्क हो या ऑफिस, हर कोई योग करता है। उन्होंने कहा कि लोग ट्रेन और हवाई जहाज में भी योग कर रहे हैं। शॉपिंग कॉम्प्लेक्स में भी अब योग कक्ष हैं। यह बेहद व्यापक स्तर की उपलब्धि है।
एक खेल के रूप में योगासन का पिछले महीने बेंगलुरु में खेलो इंडिया यूनिवर्सिटी गेम्स में शुभारंभ किया गया, जिसे टीवी के सभी दर्शकों ने खूब सराहा। अगले महीने होने वाले खेलो इंडिया यूथ गेम्स पंचकुला में भीयोगासन को एक खेल के रूप में प्रस्तुत किया जाएगा।
सूचना और प्रसारण मंत्रालय
आजादी का अमृत महोत्सव : 'प्रमुख तेलुगु स्वतंत्रता सेनानियों' पर एमजीबीएस में क्षेत्रीय आउटरीच ब्यूरो द्वारा 3 दिवसीय फोटो प्रदर्शनी का उद्घाटन किया गया
आजादी का अमृत महोत्सव- देश की आजादी के 75 वर्ष पूरे होने के अवसर पर सूचना एवं प्रसारण मंत्रालय द्वारा सप्ताह भर चलने वाले समारोह के हिस्से के रूप में 'प्रमुख तेलुगु स्वतंत्रता सेनानियों' पर एमजीबीएस में क्षेत्रीय आउटरीच ब्यूरो द्वारा शहर में एक फोटो प्रदर्शनी आयोजित की जा रही है। इस प्रदर्शनी का उद्घाटन संयुक्त पुलिस आयुक्त श्री रमेश रेड्डी ने शुक्रवार को किया।
इस अवसर पर, श्री रमेश रेड्डी ने कहा कि हमारे स्वतंत्रता संग्राम की गौरव गाथा और हमारे स्वतंत्रता सेनानियों का बलिदान हमारी विरासत का हिस्सा है जिन्हें आने वाली पीढ़ी तक पहुंचाने की जरूरत है और इस संबंध में किए जा रहे प्रयास वास्तव में सराहनीय हैं। उन्होंने कहा, "प्रमुख तेलुगु स्वतंत्रता सेनानियों के इन सभी पैनलों को देखने के बाद, मुझे ऐसा लग रहा है कि वे सभी स्वतंत्रता सेनानी इस समय मेरे आस-पास हैं, इस प्रयास से हम एक और युग में जा रहे हैं और यह मुझमें देशभक्ति का उत्साह भर रहा है।" संयुक्त पुलिस आयुक्त ने विभिन्न विश्वविद्यालयों के युवाओं और छात्रों से सोशल मीडिया के माध्यम से गुमनाम स्वतंत्रता सेनानियों के बारे में संदेश प्रसारित करने का आग्रह किया। उन्होंने क्षेत्रीय आउटरीच ब्यूरो से उर्दू भाषा में भी इसी तरह की सामग्री उपलब्ध कराने का अनुरोध किया। श्री रमेश रेड्डी ने बताया कि हैदराबाद पुलिस विभाग के सोशल मीडिया हैंडल के माध्यम से व्यापक प्रसार के लिए तेलुगु स्वतंत्रता सेनानियों पर क्षेत्रीय आउटरीच ब्यूरो की सामग्री साझा की जाएगी।
पत्र सूचना कार्यालय और क्षेत्रीय आउटरीच ब्यूरो की निदेशक श्रीमती श्रुति पाटिल ने कहा कि प्रदर्शनी का उद्देश्य देश की आजादी के लिए बलिदान देने वाले स्थानीय गुमनाम नायकों का जश्न मनाने वाले 'आजादी का अमृत महोत्सव' में नागरिकों को शामिल करना है। उन्होंने कहा कि 23-29 अगस्त के 'आइकॉनिक वीक' में क्षेत्रीय स्वतंत्रता सेनानियों के योगदान को उजागर करने के लिए सूचना एवं प्रसारण मंत्रालय की विभिन्न मीडिया इकाइयों की गतिविधियां शामिल हैं।
प्रकाशन विभाग, हैदराबाद ने इस अवसर पर एक पुस्तक प्रदर्शनी का आयोजन किया है। स्वतंत्रता संग्राम के इतिहास पर प्रतिष्ठित प्रकाशनों को बिक्री के लिए आयोजन स्थल पर उपलब्ध कराया गया है। इस अवसर पर उप निदेशक श्री  मानस कृष्णकांत, सहायक निदेशक श्री हरिबाबू, श्रीमती भरत लक्ष्मी और श्रीमती वंदना और एनवाईके समन्वयक उपस्थित थे।
वित्त मंत्रालय
तमिलनाडु में जानेमाने शिक्षण संस्थानों का संचालन करने वाले समूह पर छापा
आयकर विभाग ने चेन्नई और मदुरई क्षेत्र में बड़ी संख्या में स्कूल एवं कॉलेजों के साथ प्रमुख शिक्षण संस्थानों का संचालन करने वाले समूह पर छापा मारा है। ट्रस्ट के कार्यालय, ट्रस्टियों और समूह के प्रमुख कर्मचारियों के निवास स्थान पर छापेमारी की गई। यह धर्मादा ट्रस्ट तमिलनाडु में एक मेडिकल कॉलेज एवं अस्पताल, इंजीनियरिंग कॉलेजों और स्कूलों का संचालन करता है। राज्य भर में 64 स्थानों पर खोज एवं पूछताछ का अभियान चलाया गया।
छापेमारी के दौरान विभिन्न इंजीनियरिंग कॉलेजों के छात्रों से विभिन्न नामांकन के तहत जुटाए गए शुल्क और समूह द्वारा संचालित स्कूलों की गैर-लेखांकित नकदी का पता चला। इसके अलावा ऐसे तमाम नकद रसीद बरामद हुए जिनका अस्पताल के खाते में कोई लेखा-जोखा नहीं था। छापेमारी के दौरान पता चला कि ऋण और ब्याज को नकद में चुकाया गया था जिसे पहले गैर-लेखांकित निवेश के उद्देश्य से लिया गया था। इन रसीदों का उपयोग रकम भुगतान के जरिए संपत्तियों की खरीद में किया गया था।
इस छापेमारी से लगभग 2 करोड़ रुपये की नकदी जब्त की गई है। अब तक खुलासा होने वाली बेहिसाब आय में से समूह ने 532 करोड़ रुपये अघोषित आय के रूप में दर्शाया है। छापेमारी तत्काल पूरी हो गई है और आगे की जांच जारी है।
आयुष
आयुष मंत्री सर्बानंद सोनोवाल ने राष्ट्रीय आयुर्वेद संस्थान, जयपुर में रोगनिरोधी दवाओं के वितरण के लिए अभियान शुरू किया
मंत्री ने पूरे आयुर्वेद समुदाय से हाथ मिलाकर काम करने का आग्रह किया ताकि भारत आयुर्वेद और योग के अपने प्राचीन ज्ञान के माध्यम से दुनिया का नेतृत्व कर सके
आयुष और पत्तन, पोत परिवहन एवं जलमार्ग मंत्री श्री सर्बानंद सोनोवाल ने 'आजादी का अमृत महोत्सव' के हिस्से के रूप में राष्ट्रीय आयुर्वेद संस्थान , जयपुर में आयुष रोगनिरोधी दवाओं और आहार तथा जीवन शैली संबंधी लिखित दिशानिर्देशों के वितरण का अभियान शुरू किया। इस अभियान के तहत अगले एक साल में देश भर के 75 लाख लोगों को संशामणि वटी, और अश्वगंधा घन वटी का वितरण देखा जाएगा। संशामणि वटी को गुडूची या गिलोय घन वटी के नाम से भी जाना जाता है। वितरण में वृद्ध  आबादी और फ्रंट लाइन कर्मियों  पर विशेष ध्यान दिया जाएगा।
श्री सोनोवाल ने सभा को संबोधित करते हुए देश भर में आयुर्वेद के संदेश को फैलाने के महत्व पर जोर दिया ताकि हर कोई इसे अपने जीवन के एक हिस्से के रूप में अपना सके और स्वस्थ राष्ट्र के लक्ष्य को प्राप्त कर सके।
केंद्रीय मंत्री ने पूरे आयुर्वेद समुदाय से हाथ मिलाकर काम करने का भी आग्रह किया ताकि भारत आयुर्वेद और योग के अपने प्राचीन ज्ञान के माध्यम से दुनिया का नेतृत्व कर सके।
केंद्रीय मंत्री ने एनआईए अस्पताल का भी दौरा किया जहां उन्होंने छात्रों और अस्पताल के कर्मचारियों के साथ बातचीत की। वह अस्पताल की स्वच्छता और साफ-सफाई से काफी प्रभावित हुए। सेंट्रल काउंसिल फॉर रिसर्च इन आयुर्वेदिक मेडिसिन  द्वारा आयुर्वेद रोगनिरोधी दवाओं के किट और दिशानिर्देश तैयार किए गए हैं।
रोगनिरोधी दवाओं और आहार एवं जीवन शैली से जुड़े दिशानिर्देशों को वितरित करने का अभियान भारत की आजादी के 75 साल पूरे होने के उपलक्ष्य में भारत सरकार द्वारा शुरू किए गए 'आजादी का अमृत महोत्सव' अभियान का एक हिस्सा है। साल भर चलने वाला यह अभियान अगस्त 2022 तक जारी रहेगा जब भारत स्वतंत्रता की 75वीं वर्षगांठ मनाएगा।
आयुष मंत्रालय को ‘वाई-ब्रेक’ मोबाइल एप्लिकेशन शुरू करने, किसानों और जनता के लिए औषधीय पौधों के वितरण तथा विभिन्न वेबिनार सहित कई गतिविधियों को बढ़ावा देने के लिए 30 अगस्त से पांच सितंबर, 2021 तक एक सप्ताह आवंटित किया गया है।
रेल मंत्रालय
भारतीय रेलवे प्रबंधन सेवा में भर्ती
रेल मंत्रालय ने संघ लोक सेवा आयोग  और कार्मिक एवं प्रशिक्षण विभाग  के परामर्श से यह निर्णय लिया है कि भारतीय रेलवे प्रबंधन सेवा  में भर्ती संघ लोक सेवा आयोग द्वारा वर्ष 2023 के लिए आयोजित की जाने वाली सिविल सेवा परीक्षा के माध्यम से की जाएगी।
वाणिज्य एवं उद्योग मंत्रालय
राजदूत एवं डब्ल्यूटीओ में भारत के स्थायी प्रतिनिधि ब्रजेंद्र नवनीत ने डब्ल्यूटीओ महानिदेशक को प्रत्यय पत्र प्रस्तुत किया
राजदूत एवं विश्व व्यापार संगठन  में भारत के स्थायी प्रतिनिधि ब्रजेंद्र नवनीत ने 28 जुलाई, 2020 को डब्ल्यूटीओ के महानिदेशक श्री राबर्टो एजेवेडो को अपना प्रत्यय पत्र प्रस्तुत किया। डब्ल्यूटीओ के महानिदेशक ने राजदूत ब्रजेंद्र नवनीत का स्वागत किया तथा डब्ल्यूटीओ में भारत की महत्वपूर्ण भूमिका को रेखांकित किया।
प्रधानमंत्री कार्यालय
प्रधानमंत्री ने ‘प्रधानमंत्री राष्ट्रीय राहत कोष’ से आंध्रप्रदेश बस दुर्घटना के मृतकों के लिये मुआवजे की घोषणा की
प्रधानमंत्री श्री नरेन्द्र मोदी ने प्रधानमंत्री राष्ट्रीय राहत कोष से आंध्रप्रदेश के वेस्ट गोदावरी में हुई बस दुर्घटना के मृतकों के लिये मुआवजे की घोषणा की है।
एक ट्वीट में प्रधानमंत्री कार्यालय ने कहा हैः
“प्रधानमंत्री @narendramodi ने आंध्रप्रदेश के वेस्ट गोदावरी में हुई बस दुर्घटना के प्रत्येक मृतक के निकटस्थ सम्बंधी को प्रधानमंत्री राष्ट्रीय राहत कोष से दो लाख रुपये का मुआवजा देने की घोषणा की है।”
प्रधानमंत्री कार्यालय
गुरु गोबिंद सिंह जी के आदर्शों से प्रेरित होकर देश आगे बढ़ रहा है: प्रधानमंत्री श्री नरेन्द्र मोदी
प्रधानमंत्री, श्री नरेन्द्र मोदी ने गुरु गोविंद सिंह जी को उनके प्रकाश परब पर नमन किया है। उन्होंने इस शुभ अवसर पर देशवासियों को शुभकामनाएं दीं। श्री मोदी, वीडियो कॉन्फ्रेंस के माध्यम से आज प्रधानमंत्री आवास योजना - ग्रामीण के अंतर्गत उत्तर प्रदेश में 6 लाख से अधिक लाभार्थियों को वित्तीय सहायता जारी करने के बाद बोल रहे थे।
प्रधानमंत्री ने प्रकाश परब के अवसर पर लाभार्थियों को शुभकामनाएं दीं। उन्होंने कहा कि उन्हें लगता है कि गुरु साहिब उनके प्रति बहुत दयालु रहे हैं और उन्हें उनकी सेवा करने का पर्याप्त अवसर दिया है। गुरु साहिब का जीवन और संदेश हमें सेवा और सच्चाई के मार्ग पर चलते हुए चुनौतियों का सामना करने के लिए प्रेरित करता है। श्री मोदी ने कहा कि शक्ति और साहस का यह स्तर सेवा और सच्चाई की भावना से आता है और देश गुरु गोबिंद सिंह जी द्वारा दिखाए इस पथ पर आगे बढ़ रहा है।
प्रधानमंत्री कार्यालय
प्रधानमंत्री ने एनसीसी दिवस पर एनसीसी कैडेट्स को शुभकामनाएं दीं
एनसीसी के पूर्व छात्रों से एनसीसी अलुमनाई एसोसिएशन को समृद्ध बनाने का अनुरोध किया
प्रधानमंत्री श्री नरेन्द्र मोदी ने एनसीसी दिवस पर एनसीसी कैडेट्स को शुभकामनाएं दी हैं। श्री मोदी ने देश भर के एनसीसी के पूर्व छात्रों से एनसीसी अलुमनाई एसोसिएशन को समर्थन देने और गतिविधियों में भागीदारी से एसोसिएशन को समृद्ध बनाने का भी अनुरोध किया।
कई ट्वीट्स के माध्यम से प्रधानमंत्री ने कहा,
“एनसीसी दिवस पर शुभकामनाएं। “एकता और अनुशासन” के आदर्श वाक्य से प्रेरित एनसीसी भारत के युवाओं को उनकी वास्तविक क्षमताओं का अहसास कराने और राष्ट्र निर्माण में अंशदान के लिए एक महान अनुभव की पेशकश करती है। यह इस साल जनवरी में एनसीसी रैली के दौरान दिया गया भाषण है।
कुछ दिन पहले, झांसी में ‘राष्ट्र रक्षा समर्पण पर्व’ के दौरान मुझे एनसीसी अलुमनाई एसोसिएशन के पहले सदस्य के रूप में पंजीकरण कराने का सम्मान प्राप्त हुआ। एक अलुमनाई एसोसिएशन की स्थापना उन सभी को एक साथ लाने का सराहनीय प्रयास है, जो एनसीसी के साथ जुड़े रहे हैं।
मैं देश भर के एनसीसी अलुमनाई से एसोसिएशन को अपने समर्थन और गतिविधियों में भागीदारी से एनसीसी अलुमनाई एसोसिएशन को समृद्ध बनाने का अनुरोध करता हूं। भारत सरकार ने एनसीसी के अनुभव को ज्यादा जीवंत और सार्थक बनाने के लिए कई प्रयास किए हैं। https://t.co/CPMGLryRXX”
रक्षा मंत्रालय
भारतीय सेना के गश्ती दल को अरूणाचल प्रदेश से अमेरिकी विमान का द्वितीय विश्व युद्ध के समय का मलबा मिला
भारतीय सेना के 12 सदस्यीय गश्ती दल ने पुलिस के साथ मिलकर 30 मार्च, 2019 को अरूणाचल प्रदेश के रोइंग जिले से अमेरिकी वायुसेना के एक विमान का मलबा खोज निकाला, जो द्वितीय विश्व युद्ध के समय का है। सेना के गश्ती दल को विमान का मलबा पांच फुट नीचे बर्फ में दबा मिला। मलबे के बारे में निचले दिबांग जिले के स्थानीय पर्वतारोहियों से पुलिस के जरिए मिली जानकारी के आधार पर सेना के एक विशेष गश्ती दल को रोइंग से 30 किलोमीटर दूर घने जंगलों और बर्फीले इलाके में भेजा गया। गश्ती दल को मलबे को खोज निकालने में आठ दिन लग गए। ऐस दुर्गम इलाके में शायद ही कभी कोई पहुंचा था। घनी झाडि़यां होने के कारण वायुमार्ग से भी यह इलाका कटा रहा। विमान के पुराने मलबे और युद्ध में इस्तेमाल हुई चीजों के बरामद होने से कुछ अहम ऐतिहासिक जानकारियां मिलने की संभावना है।
(आर.के.मीणा/एएम/एमएस/एसके-857
रेल मंत्रालय
रेलवे की आपदा कार्रवाई में सुधार लाने के लिए स्वचालित दुर्घटना राहत चिकित्सा वैन; बहाली के दौरान क्षमता में सुधार लाने के लिए 175 टन वाली क्रेनों की खरीदारी की प्रक्रिया चल रही है
भारतीय रेलवे के पास आपदा राहत के लिए 6000 से अधिक प्रशिक्षित ब्रेकडाउन स्टाफ, 176 एआरटी, 86 एआरएमवी और 90 ब्रेक डाउन क्रेन उपलब्ध हैं
भारतीय रेलवे धीरे-धीरे दुर्घटना के दौरान कार्रवाई में सुधार लाने के लिए लोकोमोटिव चालित दुर्घटना राहत चिकित्सा वैन  को धीरे-धीरे हटाकर उनकी जगह स्व-चालित दुर्घटना राहत चिकित्सा वैन  ला रही है। 160 किमी प्रति घंटे की उच्च गति स्वचालित दुर्घटना राहत ट्रेनों  की विशिष्टता को अंतिम रूप दे दिया गया है और अब मौजूदा 110 किलोमीटर प्रति घंटे गति वाली एसपीएआरटी के साथ इन्हें खरीदने की योजना है। इसके अलावा, मौजूदा बहाली क्षमता में सुधार लाने के लिए, 175 टन वाली क्रेनों की खरीदारी की जा रही है, जो भारतीय रेलवे के पास उपलब्ध मौजूदा 140 टन वाली क्रेनों का उन्नयन है। आपदा के दौरान कार्रवाई में तेजी लाने के लिए दुर्घटना के बाद मूल्यवान एक घंटे के समय की अवधारणा को मान्यता दी गई है।
आपदा प्रबंधन पर मुख्य केंद्रित क्षेत्र इस प्रकार हैं: -
- तेज़ कार्रवाई
- बेहतर सुविधाएं और उपकरण
- बड़ी दुर्घटनाओं में जरुरतों को पूरा करने के लिए संसाधनों का विस्तार करना
- केंद्र और राज्य सरकारों की अन्य एजेंसियों के साथ तालमेल
- प्रशिक्षण और तैयारी
भारतीय रेलवे के पास दुर्घटनाओं के प्रबंधन के लिए अपने संसाधनों वाली संगठित राहत प्रणाली है। इसमें 6000 से अधिक प्रशिक्षित ब्रेकडाउन स्टाफ है और 176 एआरटी, 86 मेडिकल वैन  उपलब्ध हैं जो यात्री डिब्बों का उपयोग करके बनाई गई हैं। सभी दुर्घटना राहत गाड़ियों और दुर्घटना राहत चिकित्सा वैन के पूर्व निर्धारित बीट, निरीक्षण कार्यक्रम और कार्रवाई समय है। इसके अलावा विभिन्न क्षमताओं वाली 90 ब्रेक डाउन क्रेन उपलब्ध हैं।
दुर्घटना राहत गाड़ियों और दुर्घटना राहत चिकित्सा उपकरणों के सभी उपकरणों को उच्च स्तरीय समिति की सिफारिशों के आधार पर मानकीकृत किया गया है। बचाव, राहत और बहाली के लिए आयात की जा रही कुछ वस्तुएँ इस प्रकार हैं:
- चिकित्सा उपकरण जैसे ऑगमेंटेड फ़र्स्ट एड बॉक्स, बॉडी बैग, फोल्डेबल चेयर, पोर्टेबल फायर एक्सटिंग्यूशर, ऑपरेशन थिएटर उपकरण आदि।
- हाइड्रोलिक री-रेलिंग उपकरण 
- लिफ्टिंग के लिए आपातकालीन न्यूमैटिक एयर बैग
- जनरेटर और बिजली के उपकरण
- हाइड्रोलिक बचाव उपकरण 
- अग्निशमन यंत्र
- घर्षण काटने के उपकरण
- सिग्नलिंग और संचार उपकरण
भारतीय रेलवे, राष्ट्रीय आपदा मोचन बल  के साथ समय-समय पर मॉक ड्रिल करती है ताकि आपदा के दौरान प्रशिक्षण और तैयारी सुनिश्चित की जा सके।
संस्कृति मंत्रालय
श्री प्रह्लाद सिंह पटेल ने राष्ट्रीय आधुनिक कला दीर्घा में प्रधानमंत्री नरेन्द्र मोदी को मिले उपहारों की ई-नीलामी पर आधारित प्रदर्शनी को देखा
प्रदर्शनी सह ई-नीलामी 14 सितम्बर से 3 अक्टूबर, 2019 तक वेब पोर्टल www.pmmementos.gov.in पर चलेगी : श्री प्रह्लाद सिंह पटेल
केन्द्रीय संस्कृति और पर्यटन राज्य मंत्री  श्री प्रहलाद सिंह पटेल ने आज नई दिल्ली में राष्ट्रीय आधुनिक कला दीर्घा में प्रधानमंत्री नरेन्द्र मोदी को मिले उपहारों की ई-नीलामी पर आधारित प्रदर्शनी को देखा।
इस अवसर पर श्री पटेल ने कहा कि श्री नरेन्द्र मोदी देश के पहले प्रधानमंत्री है, जिन्होंने यह निर्णय लिया है कि उन्हें मिले सभी उपहारों की नीलामी की जाएगी और इस धनराशि का उपयोग नमामि गंगे कार्यक्रम के लिए किया जाएगा। संस्कृति मंत्री ने कहा कि इन उपहारों को मौद्रिक मूल्य में नहीं, बल्कि भावनात्मक मूल्य के रूप में देखा जाना चाहिए।
श्री पटेल ने कहा कि उपहारों की नीलामी का यह दूसरा चरण है। उपहारों की ई-नीलामी www.pmmementos.gov.in वेब पोर्टल पर 14 सितम्बर से 3 अक्टूबर, 2019 तक चलेगी। मीडिया से बातचीत करते हुए श्री पटेल ने कहा कि लगभग 2700 स्मृति चिन्हों की ई-नीलामी की जाएगी। उपहारों में पेंटिंग, स्मृति चिन्ह, शॉल, पगड़ी, जॉकेट, पारम्परिक वाद्य यंत्र और मूर्तियां शामिल हैं। स्मृति चिन्हों का न्यूनतम और अधिकतम मूल्य क्रमश: 200 रुपये तथा 2.5 लाख रुपये है।
श्री पटेल ने जानकारी दी कि स्मृति चिन्हों में 576 शॉल, 964 अंग वस्त्रम्, 88 पगड़ी और जैकेट है जो देश की विभिन्नता को दर्शाते है। नीलामी से प्राप्त धनराशि को नमामि गंगा कार्यक्रम में सहायता राशि के रूप में दिया जाएगा।
देशव्यापी टीकाकरण अभियान के तहत अब तक वैक्सीन की 47.85 करोड़ डोज लगाई गई हैं।
अब तक पूरे देश में कुल 3,08,96,354 मरीज स्वस्थ हुये।
रिकवरी दर बढ़कर 97.38 प्रतिशत हुआ।
पिछले 24 घंटों के दौरान 38,887 मरीज ठीक हुए।
भारत में पिछले 24 घंटों में 30,549 मामले सामने आए हैं।
भारत में सक्रिय मामले वर्तमान में 4,04,958 हैं।
सक्रिय मामले कुल मामलों का 1 .28 % हैं।
साप्ताहिक पॉजिटिविटी दर 5% से नीचे बनी हुई है, वर्तमान में 2.39 % है।
दैनिक पॉजिटिविटी दर 1.85 %, लगातार 5 % से कम बना हुआ है।
जांच क्षमता में उल्लेखनीय वृद्धि हुई - कुल 47.12 करोड़ नमूनों की जांच की गई है।
प्रधानमंत्री कार्यालय
प्रधानमंत्री 21 अप्रैल को लाल किले में श्री गुरु तेग बहादुर जी के 400वें प्रकाश पर्व समारोह में भाग लेंगे
प्रधानमंत्री श्री नरेन्द्र मोदी 21 अप्रैल 2022 को रात लगभग 9:15 बजे नई दिल्ली के लाल किले में श्री गुरु तेग बहादुर जी के 400वें प्रकाश पर्व समारोह में भाग लेंगे। इस अवसर पर, प्रधानमंत्री उपस्थित जनसमूह को संबोधित करेंगे और एक स्मारक सिक्का तथा डाक टिकट भी जारी करेंगे।
इस कार्यक्रम का आयोजन भारत सरकार द्वारा दिल्ली सिख गुरुद्वारा प्रबंधक कमेटी के सहयोग से किया जा रहा है। इस दो-दिवसीय  कार्यक्रम के दौरान, देश के विभिन्न हिस्सों से रागी और बच्चे 'शब्द कीर्तन' में भाग लेंगे। गुरु तेग बहादुर जी के जीवन को दर्शाने वाला एक भव्य लाइट एंड साउंड शो भी होगा। इसके अलावा सिखों की पारंपरिक मार्शल आर्ट ‘गतका’ का भी आयोजन किया जाएगा।
यह कार्यक्रम नौवें सिख गुरु, गुरु तेग बहादुर जी के उपदेशों को रेखांकित करने पर केंद्रित है। गुरु तेग बहादुर जी ने विश्व इतिहास में धर्म एवं मानवीय मूल्यों, आदर्शों और सिद्धांतों की रक्षा के लिए अपने जीवन का बलिदान दिया। उन्हें मुगल शासक औरंगजेब के आदेश पर कश्मीरी पंडितों की धार्मिक स्वतंत्रता का समर्थन करने के लिए मार डाला गया था। उनकी पुण्यतिथि 24 नवंबर हर साल शहीदी दिवस के रूप में मनाई जाती है। दिल्ली में गुरुद्वारा सीस गंज साहिब और गुरुद्वारा रकाब गंज उनके पवित्र बलिदान से जुड़े हैं। उनकी विरासत इस राष्ट्र के लिए एकजुटता की एक महान शक्ति के रूप में कार्य करती है।
जनजातीय कार्य मंत्रालय
10 दिनों का राष्ट्रीय मिनी आदि महोत्सव नई मोती बाग, नई दिल्ली में आज से शुरू की गई-जनजातीय संस्कृति, कला और वाणिज्य का एक समारोह
जनजातीय मामलों के मंत्रालय के तहत ट्राइफेड  ने आदि महोत्सव को फिर से शुरू करके न्यू नॉर्मल को अपनाने के लिए एक कदम बढ़ाया है। कोरोना महामारी के बाद पहला आदि महोत्सव 20 जनवरी से 30 जनवरी, 2021 के बीच जीपीआरए कॉम्प्लेक्स, नई मोती बाग, नई दिल्ली में हो रहा है। आदिवासी संस्कृति के कई पहलुओं को मनाने वाले 10-दिवसीय उत्सव ने बहुत रुचि पैदा की है और पहले स्थान पर बहुत अधिक भीड़ देखी गई है। 2017 में शुरू की गई आदि महोत्सव - आदिवासी संस्कृति, शिल्प, भोजन और वाणिज्य का एक सफल पहल रहा है। यह उत्सव देश भर में आदिवासी समुदायों के समृद्ध और विविध शिल्प, संस्कृति से लोगों को एक जगह पर रूबरू कराने का प्रयास था। कोरोना महामारी के कारण 2020 में आदि महोत्सव, जो आदिवासी संस्कृति और कला को लोकप्रिय बनाने का सबसे बड़ा मंच है को ऑनलाइन रूप में करना पड़ा। मध्य प्रदेश की जनजातियों और उनके शिल्प और परंपराओं पर ध्यान केंद्रित करना, Tribesindia.com पर 10-दिवसीय ऑनलाइन कार्यक्रम एक बड़ी सफलता थी।
मौजूदा समय में चल रहा आदि महोत्सव देश भर की जनजातियों की परंपराओं, शिल्प, कला और संस्कृति को प्रदर्शित कर रहा है और भारत भर से लगभग 100 आदिवासी कारीगर और निर्माता इस उत्सव में भाग ले रहे हैं। एक तरह से, यह 1 से 15 फरवरी, 2021 तक नई दिल्ली के दिल्ली हाट में होने वाले मेगा आदि महोत्सव के लिए एक ट्रायल रन है। पहले दिन के फुटफॉल को देखते हुए यह अनुमान लगाना आसान है कि मिनी आदि महोत्सव को आम लोगों से अच्छी प्रतिक्रिया मिल रही है।
आदि महोत्सव देखने आने वालों में महत्वपूर्ण गणमान्य व्यक्ति और भारत सरकार के वरिष्ठ अधिकारी शामिल हैं। इनमें प्रधानमंत्री के सलाहकार, श्री भास्कर खुल्बे, आवास और शहरी मामलों के मंत्रालय के सचिव, श्री डी.एस. मिश्रा, जल शक्ति मंत्रालय के सचिव, श्री यू.पी. सिंह, और जनजातीय कार्य मंत्रालय के सचिव श्री दीपक खांडेकर और अन्य गणमान्य व्यक्ति शामिल थे। कार्यक्रम में बोलते हुए, श्री भास्कर खुल्बे ने कहा, “मैं देश भर के आदिवासी संस्कृति, कला और हस्तशिल्प के लिए इस तरह का प्रदर्शन एक जगह देखकर बहुत खुश हूं। यह वास्तव में ट्राइफेड द्वारा एक शानदार पहल है और यह आदिवासी संस्कृति को बड़े दर्शकों तक लोकप्रिय बनाने में मदद करेगा। "
ट्राइफेड के प्रबंध निदेशक, श्री प्रवीर कृष्ण ने कहा कि पिछले वर्ष की चुनौतीपूर्ण परिस्थितियों के बावजूद, जिसने आदिवासियों की आजीविका और आय को प्रभावित किया है, ट्रायफेड कई उल्लेखनीय पहल कर रहा है, जिसका उद्देश्य जनजातीय उत्पादकों और कारीगरों की आर्थिक स्थिति में सुधार करना और उन्हें आत्मनिर्भर बनाना है। आदि महोत्सव कार्यक्रम विभिन्न आदिवासी समुदायों की आदिवासी परंपराओं को प्रदर्शित करेगा - उनके शिल्प और प्राकृतिक उत्पादन और पाक प्रणाली को प्रदर्शन करेगा। जिससे आदिवासी आबादी की समृद्ध सांस्कृतिक विरासत को विशाल शहरी आबादी के सामने उजागर किया गया है।
जनजाति हमारी जनसंख्या के 8% से अधिक है, लेकिन वे समाज के वंचित वर्गों में से हैं। मुख्यधारा के बीच व्याप्त एक गलत धारणा यह कि उन्हें सिखाया और मदद की जानी है। हालांकि, सच्चाई कुछ और है- आदिवासी शहरी भारत को बहुत कुछ सिखाते हैं। प्राकृतिक सादगी से प्रेरित, उनकी रचनाओं में एक कालातीत अपील है। हस्तशिल्प की विस्तृत श्रृंखला जिसमें हाथ से बुने हुए सूती, रेशमी कपड़े, ऊन, धातु शिल्प, टेराकोटा, मनके-कार्य शामिल हैं, सभी को संरक्षित और बढ़ावा देने की आवश्यकता है।
अंतरिक्ष विभाग
अंतरिक्ष क्षेत्र में ऐतिहासिक सुधारों की शुरुआत
अंतरिक्ष क्षेत्र से संबंधित गतिविधियों में निजी क्षेत्र की भागीदारी को मंजूरी
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने आज अंतरिक्ष गतिविधियों के समस्त क्षेत्र में निजी क्षेत्र की भागीदारी को बढ़ावा देने के उद्देश्य से अंतरिक्ष क्षेत्र में दूरगामी सुधारों को मंजूरी दी है। यह निर्णय भारत को बदलने तथा देश को आत्मनिर्भर और तकनीकी रूप से आधुनिक बनाने के प्रधानमंत्री के दीर्घकालिक दृष्टिकोण के अनुरूप है।
भारत अंतरिक्ष क्षेत्र में उन्नत क्षमताओं वाले चंद देशों में एक है। इन सुधारों से क्षेत्र को नई ऊर्जा तथा गतिशीलता प्राप्त होगी जिससे देश को अंतरिक्ष गतिविधियों के अगले चरण में तेजी से आगे बढ़ने में मदद मिलेगी।
इससे न केवल इस क्षेत्र में तेजी आएगी बल्कि भारतीय उद्योग विश्व की अंतरिक्ष अर्थव्यवस्था में भी महत्वपूर्ण भूमिका निभा सकेगा। इसके साथ ही प्रौद्योगिकी के क्षेत्र में बड़े पैमान पर रोजगार की संभावनाएं हैं और भारत एक ग्लोबल टेक्नोलॉजी पावरहाउस बन रहा है।
प्रमुख लाभः
अंतरिक्ष क्षेत्र प्रौद्योगिकीय उन्नयन तथा हमारे औद्योगिक आधार के विस्तार में एक प्रमुख उत्प्रेरक की भूमिका निभा सकता है। प्रस्तावित सुधार अंतरिक्ष परिसंपत्तियों, डाटा एवं सुविधाओं तक बेहतर पहुंच के माध्यम सहित अंतरिक्ष परिसंपत्तियों तथा गतिविधियों के सामाजिक-आर्थिक उपयोग को बढ़ायेंगे।
नवसृजित भारतीय राष्ट्रीय अंतरिक्ष संवर्धन तथा प्रमाणीकरण केंद्र  भारतीय अंतरिक्ष अवसंरचना का उपयोग करने हेतु निजी क्षेत्र की कंपनियों के लिए समान अवसर उपलब्ध करायेगा। यह बढ़ावा देने वाली नीतियों तथा अनुकूल नियामकीय वातावरण के जरिये अंतरिक्ष गतिविधियों में निजी क्षेत्र की आरंभिक सहायता करेगा, उन्हें बढ़ावा तथा दिशा-निर्देश देगा।
सार्वजनिक क्षेत्र का उपक्रम अंतरिक्ष गतिविधियों को ‘न्यू स्पेस इंडिया लिमिटेड‘ एक ‘ आपूर्ति प्रेरित‘ मॉडल से ‘मांग प्रेरित‘ मॉडल की ओर पुनःस्थापित करने की कोशिश करेगा जिससे कि हमारी अंतरिक्ष परिसंपत्तियों का इष्टतम उपयोग सुनिश्चित हो सके।
ये सुधार इसरो को अनुसंधान एवं विकास गतिविधियों, नई प्रौद्योगिकियों, खोज मिशनों तथा मानव अंतरिक्ष उड़ान कार्यक्रमों पर अधिक फोकस करने में सक्षम बनायेगा। कुछ ग्रह संबंधी खोज मिशनों को भी ‘अवसर की घोषणा‘ तंत्र के जरिये निजी क्षेत्र के लिए खोला जा सकेगा।
एसजी/एएम/एसकेजे/एसके
(